Winfred Mutile Yavi

Winfred Mutile Yavi (født 31. desember 1999) er en kenyanskfødt friidrettsutøver som siden august 2016 har konkurrert for Bahrain. Hun ble verdensmester på 3000 meter hinder i VM i friidrett 2023 i Budapest. Hun vant bronse på 3000 meter hinder under U20-VM i friidrett 2018.

Idrettskarriere

2017 
Yavi deltok i Paavo Nurmi Games i Åbo i Finland, der hun kom på andreplass på 3000 meter hinder. Hun deltok i Meeting International Mohammed VI d'Athlétisme de Rabat, og kom der på femteplass på 3000 meter hinder. Under VM i friidrett 2017 kom hun på åttendeplass i samme øvelse, med tiden 9:22,67, som var ny personlig rekord.

2018 
Hun deltok på 3000 meter hinder i Shanghai Golden Grand Prix 2018, der hun kom på åttendeplass. I Diamond League 2018 kom hun på sjetteplass i Golden Gala og i Bislett Games, og hun kom på femteplass i Paris med ny personlig rekord på 9:12,74. Hun fikk bronse på 3000 meter hinder under U20-VM i friidrett 2018, bak Celliphine Chespol og Peruth Chemutai.

2021 
Hun representerte Bahrain på øvelsen 3000 meter hinder under Sommer-OL 2020 arrangert i Tokyo der hun kom på 10. plass i finalen.

Referanser

Eksterne lenker 
 
  Profil hos The-Sports.org

Bahrainske friidrettsutøvere
Kenyanske friidrettsutøvere
Deltakere for Bahrain under VM i friidrett 2017
Deltakere for Bahrain under VM i friidrett 2019
Deltakere for Bahrain under Sommer-OL 2020
Friidrettsutøvere under Sommer-OL 2020
Deltakere for Bahrain under Asiamesterskapet i friidrett 2019
Deltakere for Bahrain under VM i friidrett 2022
Deltakere for Bahrain under VM i friidrett 2023
Verdensmestere i friidrett for Bahrain